datapwa'ang namalas ni tirso ay pawang mga lalaki rin ang nagsisiindak na magkakayapos sa gitna ng bulwagan, at anino man ni elsa ay di niya matanaw. inakala niyang si elsa ang nunugtog ng piano. nguni'ano bang tugtog! one step nga ang narinig niyang pinasimulan, na siyang sinundan ng pagsasayawan ng mga lalaking panauhin ni elsa, dapwa'hindi pa halos nakabubuo ng tigisang inog ang bawa'magkapareha, ay marcha funebre na ni chopin ang pagdaka'kanyang naulinigan. ang sayawan ay biglang natigil. at ang humalili'ang matunog na halakhakan ng mga lalaki. napilya na naman tayo ni elsa! ang malakas na wika ng isang nanungaw pa sa bintana pagkabalatong ng pagsasayaw. sapul pa kanina'pawang sa ganyang tugtog sa patay tinatapos ang alinmang tandang ating sayawan. at malinaw nang nawatasan ni tirso ang tinig ng maganda niyang paraluman. kayo ay hindi ko pinipilya, ang sabi.